Når priserne på mad er så høje, som de er i øjeblikket, kan man godt blive fristet til at sætte pris over alt andet. Men der er ingen grund til at falde i fælden og gå på kompromis med kvaliteten på bekostning af sundheden. Tværtimod. Sparemad behøver ikke være hverken kedeligt eller af dårlig kvalitet.
Jeg vil anbefale dig at følge årstiderne og indkøbe årstidens bedste grønsager. Brug dem som udgangspunkt for din ugentlige madplan, lav maden fra bunden af dine gode råvarer, og brug krydderurter, krydderier og tang til at tilføre smag til retterne.
Beregninger viser, at det er langt billigere end at henfalde til forarbejdede fødevarer, færdigretter og fast-food. Og så er det i øvrigt også både sundere og mere velsmagende.